b'\n_START_ARTICLE_\nPrevozna pot\n_START_PARAGRAPH_\nPortage - Prevozna pot_NEWLINE_Prevozna pot (angle\xc5\xa1ko portage ali portaging) je praksa prevoza vodnega plovila ali tovora po kopnem, bodisi zaradi ovire v reki ali med dvema vodnima telesoma._NEWLINE_Zgodnji francoski raziskovalci v Novi Franciji oziroma francoski Louisiani so naleteli na \xc5\xa1tevilne brzice in kaskade. Indijanci so prena\xc5\xa1ali svoje kanuje po kopnem, da bi se izognili re\xc4\x8dnim oviram._NEWLINE_S\xc4\x8dasoma so pomembne prevozne poti v\xc4\x8dasih opremili s kanali z zapornicami in celo transportno \xc5\xbeeleznico. Primitivne prevozne poti so vklju\xc4\x8devale prevoz plovila in njegovega tovora po vsej poti. Male kanuje so seveda lahko prena\xc5\xa1ali na ramenih ali hrbtih. Zgodovinsko gledano so popotniki pogosto tovorili tovor na hrbtih._NEWLINE_Prevozne poti so bile lahko ve\xc4\x8d kilometrov dolge, kot je 19-kilometrov dolga Methye Portage in 8,5 milje Grand Portage (obe v Severni Ameriki), pogosto pre\xc4\x8dkajo hribovit ali te\xc5\xbeak teren. Nekatere premo\xc5\xa1\xc4\x8dajo zelo majhno spremembo nadmorske vi\xc5\xa1ine, kot je zelo kratka Mavis Grind na Shetlandskih otokih, ki pre\xc4\x8dka o\xc5\xbeino.\n_START_SECTION_\nTehnika\n_START_PARAGRAPH_\nPo prevoznih poteh so najprej uporabljali za vleko \xc5\xbeivali, kasneje pa so jih izbolj\xc5\xa1ali in utrdili. V nekaterih krajih so uporabili \xc5\xbeelezne ali lesene letve in vozi\xc4\x8dek. Mo\xc4\x8dno uporabljane poti so se v\xc4\x8dasih razvile v ceste, ko so uporabljali sani, valje in/ali vole. V\xc4\x8dasih so zgradili \xc5\xbeeleznico (Champlain in St. Lawrence Railroad) ali prekop.\n_START_SECTION_\nGr\xc5\xa1ko- rimski svet\n_START_PARAGRAPH_\nDiolkos je bila tlakovana prevozna pot v anti\xc4\x8dni Gr\xc4\x8diji, ki je omogo\xc4\x8dila ladjam, da se po kopnem premikajo \xc4\x8dez Korintsko o\xc5\xbeino med Korintskim in Saronskim zalivom. Konstruirana je bila za transport visoko rangiranih despotov za opravljanje zavarovalnih poslov v pravosodnem sistemu. 6\xc2\xa0km do 8,5\xc2\xa0km  dolga pot je imela osnovno obliko \xc5\xbeeleznice  in je obratovala od okoli 600 pred na\xc5\xa1im \xc5\xa1tetjem do sredine 1. stoletja na\xc5\xa1ega \xc5\xa1tetja. Na\xc4\x8din po katerem so po Diolkosu kombinirali dve na\xc4\x8deli \xc5\xbeeleznico in kopenski prevoz ladij, je bil edinstven v antiki._NEWLINE_Obstajajo pi\xc4\x8dli dokazi o \xc5\xa1e dveh podobnih prevoznih poteh diolkos v antiki, ki naj bi se nahajali v rimskem Egiptu: Zdravnik Oribasius  (c. AD 320-400) pi\xc5\xa1e o dveh poteh iz 1. st svojemu kolegu Xenocratesu, od katerih se ena nana\xc5\xa1a na diolkos blizu pristani\xc5\xa1\xc4\x8da Aleksandrija, ki se je morda nahajal na ju\xc5\xbeni konici otoka Faros. \xc5\xa0e diolkos omenja Ptolemaj (AD 90-168) v svoji knjigi o geografiji (IV, 5, 10), ki naj bi povezoval zamuljen krak in Nil s Sredozemskim morjem.\n_START_SECTION_\nBene\xc5\xa1ka Republika\n_START_PARAGRAPH_\nKopna povezava med reko Adi\xc5\xbeo in Gardskim jezerom v severni Italiji, ki so je najmanj\xc5\xa1a plovila redko uporabljala, je Bene\xc5\xa1ka republika vsaj enkrat uporabila za prevoz voja\xc5\xa1ke flote leta 1439. Povezava preko kopnega je zdaj nekoliko te\xc5\xbeja zaradi izginotja jezera Loppio.\n_START_SECTION_\nV Rusiji\n_START_PARAGRAPH_\nV 8., 9. in 10. stoletju so Viking\xc5\xa1ki trgovci in pustolovci izkori\xc5\xa1\xc4\x8dali mre\xc5\xbeo plovnih poti v vzhodni Evropi, s prevoznimi potmi, ki so povezovale \xc5\xa1tiri najpomembnej\xc5\xa1e reke v regiji: Volga, Daugava, Dneper in Don. Vozne poti v dana\xc5\xa1nji Rusiji je bile klju\xc4\x8dnega pomena za Varjage in poslovanje z Orientom in Bizancem._NEWLINE_Na najpomembnej\xc5\xa1ih voznih poteh (kot je Gnezdovo) je bilo trgovanje v rokah naseljencev iz me\xc5\xa1anice nordijskih trgovcev in avtohtonega prebivalstva. Hazari so zgradili trdnjavo Sarkel za zavarovanje klju\xc4\x8dne prevozne poti med Volgo in Donom. Po upadu vajra\xc5\xa1ke in hazarske mo\xc4\x8di v vzhodni Evropi, so slovanski trgovci \xc5\xa1e naprej uporabljati poti vzdol\xc5\xbe trgovske poti ob Volgi in trgovski poti ob Dnepru._NEWLINE_Imena mest Volokolamsk in Vyshny Volochek lahko prevedemo kot "Prevozna pot na reki Lama" in "mala zgornja prevozna pot" (volok pomeni "prevozna pot" v ru\xc5\xa1\xc4\x8dini, ki izhaja iz glagola "vle\xc4\x8di")._NEWLINE_V 16. stoletju so Rusi uporabljali re\xc4\x8dne prevozne poti za prehod v Sibirijo (primer \xc4\x8cerdinova pot).\n_START_SECTION_\n\xc5\xa0kotska in Irska\n_START_PARAGRAPH_\nTarbert je skupno ime kraja - o\xc5\xbeine -  na \xc5\xa0kotskem in Irskem, ki ozna\xc4\x8duje mesto prevozne poti.\n_START_SECTION_\nV Afriki\n_START_PARAGRAPH_\nPrevozne poti so igrale pomembno vlogo v gospodarstvu nekaterih afri\xc5\xa1kih dru\xc5\xbeb. Na primer, Bamako je bil izbran kot prestolnici Malija, saj se je nahajal na reki Niger v bli\xc5\xbeini brzic, ki delijo zgornjo in srednjo dolino Nigra.\n_START_SECTION_\nV Severni Ameriki\n_START_PARAGRAPH_\nKraji, kjer so se pojavile prevozne poti, so pogosto postali za\xc4\x8dasna in nato stalne naselbine. Pomen prostega prehoda po poteh je bil vklju\xc4\x8den v zakone in pogodbe. Zgodovinsko pomembna trgovinska pot za krzno je zdaj Grand Portage National Monument. Rekreativne poti s kanuji poti pogosto vklju\xc4\x8dujejo prevozne poti med jezeri, na primer pot Seven Carries v Adirondack Park._NEWLINE_\xc5\xa0tevilne prevozne poti so nadgradili z vozi\xc5\xa1\xc4\x8di in \xc5\xbeeleznicami zaradi njihovega gospodarskega pomena. Niagara Portage je imela dostop do \xc5\xbeeleznice v 1760-tih. Odsek med rekami Chicagom in Des Plaines, po kratki mo\xc4\x8dvirski poti, ki je sezonsko poplavljena in je postopoma postala kanal zaradi vle\xc4\x8denja \xc4\x8dolnov po dnu. 1835 je \xc5\xbeeleznica Champlain in St. Lawrence povezala mesta New York in Montrealu, ne da bi morali iti preko Atlantika._NEWLINE_Veliko naselij v Severni Ameriki so imenovali zato, da so bili na prevoznih poteh.\n_START_SECTION_\nV Novi Zelandiji\n_START_PARAGRAPH_\nNa \xc5\xa1tevilnih krajih, kjer so obstajale o\xc5\xbeine, so nastale prevozne poti, da bi lokalni Maori vlekli ali tovorili svoje waka proti Tasmanskemu morju in Tihemu oceanu ali obratno. Najslavnej\xc5\xa1a med njimi se nahaja v Aucklandu, kjer sta ostali dve "Portage Road" v lo\xc4\x8denih delih mesta. Majhno naselje Marlborough Sounds le\xc5\xbei ob vozni poti na Kenepuru Sound, ki povezuje Queen Charlotte Sound s Torea Bay.'